যশোর, ২৩ জুন (শীর্ষ নিউজ ডটকম): বাংলাদেশ আওয়ামী লীগের ৬২তম প্রতিষ্ঠা বার্ষিকী উপলক্ষে যশোরে শোভাযাত্রা করা হয়েছে। আজ বৃহস্পতিবার বিকেলে জেলা আলীগের উদ্যোগে এ শোভাযাত্রার আয়োজন করা হয়।  জানা যায়, জেলা আলীগের সভাপতি আলী রেজা রাজু ও সাধারণ সম্পাদক শাহিন চাকলাদারের নেতৃত্বে আজ বিকেলে স্থানীয় টাউন হল ময়দান থেকে একটি শোভাযাত্রা বের করা হয়। শোভাযাত্রাটি শহরের প্রধান প্রধান সড়ক প্রদক্ষিণ শেষে বকুলতলায় বঙ্গবন্ধুর ম্যুরালে পুষ্পার্ঘ অপর্ণের মধ্য দিয়ে শেষ হয়। শোভাযাত্রা শুরুর আগে টাউন হল মাঠে সংক্ষিপ্ত সমাবেশে  বক্তব্য রাখেন জেলা আলীগের সভাপতি আলী রেজা রাজু, সাধারণ সম্পাদক শাহিন চাকলাদার, পিপি এজেডএম ফিরোজ, পিযুষ কান্তি ভট্টাচার্য, শ্রমিক নেতা কামরুজ্জামান চুন্নু, জহুর আহমেদ, হায়দার গণি খান পলাশ, যুবলীগের সাধারণ সম্পাদক জহিরুল ইসলাম চাকলাদার রেন্টু, জেলা ছাত্রলীগের সাধারণ সম্পাদক মাহমুদ হাসান বিপু প্রমুখ।  (শীর্ষ নিউজ ডটকম/প্রতিনিধি/এইউ/এমআর/২০.৪৪ ঘ.)